ইসলাম ও আধুনিক অর্থনৈতিক সমস্যা

ইসলাম ও আধুনিক অর্থনৈতিক সমস্যা () পাকিস্তানি অর্থনীতিবিদ তাকি উসমানির রচিত ৮ খণ্ডের একটি উর্দু গ্রন্থ, যাতে বর্তমান পৃথিবীতে প্রচলিত যাবতীয় অর্থনৈতিক মতবাদ সম্পর্কে গভীর ও মৌলিক আলোচনা করা হয়েছে৷ এই গ্রন্থে তিনি মানুষের প্রকৃত অর্থনৈতিক সমস্যার একমাত্র সঠিক সমাধান হিসেবে ইসলামকে তুলে ধরে অন্যান্য আধুনিক অর্থনৈতিক মতবাদসমূহের অন্তঃসারশূন্যতা প্রমাণের চেষ্টা করেছেন। ৮ খণ্ডের এই বইয়ের আলোচ্য বিষয় যথাক্রমে পুঁজিবাদ সমাজতন্ত্র ও ইসলাম, ইসলামের ভূমিব্যবস্থাপনা, ইসলামী ব্যাংকিং রুপরেখা ও প্রয়োজনীয়তা, ক্রয় বিক্রয়ের ইসলামী পদ্ধতি, ইসলামের দৃষ্টিতে ক্রয় বিক্রয়ের আধুনিক পদ্ধতি, আধুনিক কিছু ব্যবসা ও তার শরয়ী বিধান, ইসলামের দৃষ্টিতে সুদ ও তার প্রতিকার, ব্যবসা ও লেনদেনের ইসলামী বিধান। এটি মূলত অর্থনৈতিক বিষয়ে তাকি উসমানির রচিত আল বালাগ ও অন্যান্য ম্যাগাজিনে প্রকাশিত প্রবন্ধ ও বক্তৃতার সংকলন। এর শেষে বর্ণানুক্রমিকভাবে সাজানো আয়াত, হাদিস, সাহাবা ও ব্যক্তিত্বের স্মৃতিচিহ্নের একটি সূচি রয়েছে। এটি ২০০৮ সালে ইনস্টিটিউট অব ইসলামিয়াত লাহোর থেকে প্রকাশিত হয়।
 অনুবাদ 
বইটির পূর্ণাঙ্গ বঙ্গানুবাদ প্রকাশ করেছে মাকতাবাতুল আযহার। অনুবাদক:
 ব্যবসা ও লেনদেনের ইসলামী বিধান – কবির আহমাদ আশরাফী
 ক্রয় বিক্রয়ের ইসলামী পদ্ধতি – ওসমান গণী
 ইসলামের দৃষ্টিতে ক্রয় বিক্রয়ের আধুনিক পদ্ধতি – কবির আহমাদ আশরাফী
 আধুনিক কিছু ব্যবসা ও তার শরয়ী বিধান – কবির আহমাদ আশরাফী

 আরও দেখুন 
 তাকি উসমানির গ্রন্থপঞ্জি
 তথ্যসূত্র 
 উদ্ধৃতি 

 গ্রন্থপঞ্জি 






 বহিঃসংযোগ 
 পূর্ণাঙ্গ বাংলা অনুবাদ

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:২০০৮-এর বই
বিষয়শ্রেণী:তাকি উসমানির বই
বিষয়শ্রেণী:উর্দু ভাষার বই
বিষয়শ্রেণী:ইসলামি সাহিত্য
বিষয়শ্রেণী:সুন্নি সাহিত্য
বিষয়শ্রেণী:ইসলামি অর্থনীতি